SK Úradný vestník Európskej únie C 173/22

OZNÁMENIE O ŽIADOSTI O VYDANIE POVOLENIA NA PRIESKUM TEKUTÝCH A PLYNNÝCH UHĽOVODÍKOV NAZÝVANÉHO VITA

TALIANSKA REPUBLIKA – REGIÓN SICÍLIA

REGIONÁLNY ODBOR PRIEMYSLU – REGIONÁLNE ODDELENIE BANSKÉHO PRIEMYSLU

REGIONÁLNY ÚRAD PRE UHĽOVODÍKY A GEOTERMÁLNU ENERGIU (U.R.I.G.)

2009/C 173/11

Spoločnosť Edison S.p.A. so sídlom na adrese Miláno, Foro Buonaparte no 31, C.F. 02349731204 vo svojej žiadosti z 10. mája 2006 a v doplňujúcej žiadosti z 2.8.2007 o zmene vrcholov a oblasti, adresovaných riaditeľovi odboru priemyslu (l’Assessore per l’Industria), úradu oprávnenému na vydávanie oprávnení na ťažbu na území regiónu Sicílie, so sídlom na Via Ugo La Malfa no 87/89, 90146 Palermo, požiadala, aby jej podľa zákona L.R.S. č. 14 (sicílsky regionálny zákon) z 3. júla 2000, ktorým sa vykonáva a uplatňuje smernica 94/22/ES, bolo vydané povolenie na prieskum tekutých a plynných uhľovodíkov všeobecne nazývané „VITA“, na území s rozlohou 68 210 hektárov nachádzajúcom sa na západe Sicílie na území provincií Palermo a Trapani. Táto oblasť susedí na severe, východe a juhu s voľnou oblasťou. Na západe pozdĺž úseku medzi vrcholmi „F“ a „G“ susedí s koncesiou „Lippone-Marzara del Vallo“.

V prípade provincie Palermo je príslušnou obcou Monreale. V prípade provincie Trapani sú príslušnými obcami: Alcamo, Buseto Palizzolo, Calatafimi, Castelvetrano, Gibellina, Partanna, Salaparuta, Salemi, Santa Ninfa, Trapani, Vita, Castellammare del Golfo a Mazara del Vallo.

Obvod oblasti, pre ktorú sa žiada povolenie, je vymedzený plynulou čiarou spájajúcou vrcholy A, B, C, D, E, F a G, ktoré sú vymedzené takto:

A. Vrchol nachádzajúci sa na bode v nadmorskej výške 173 m juhovýchodne od oblasti Guarli, na severovýchodnom okraji železničného mostu spájajúcom Palermo s Trapani (približne 1 km na východ od stanice Fulgatore);

B. Vrchol nachádzajúci sa na bode v nadmorskej výške 295 m (severozápadný okraj C. Polizzi), juhovýchodne od zastavanej oblasti Alcamo;

C. Vrchol nachádzajúci sa 2 km (míľnik) od provinčnej cesty 19 [medzi zrúcaninami Salaparuta (Ruderi di Salaparuta) a Salaparuta], v lokalite Contrada San Giuseppe, juhovýchodne od oblasti Ruderi di Salaparuta;

D. Vrchol nachádzajúci sa na trigonometrickom bode v nadmorskej výške 231 m, susediaci s C. del Barone de Contrada Baiata, približne 575 m južne od križovatky „Le quattro vie“;

E. Vrchol nachádzajúci sa na trigonometrickom bode v nadmorskej výške 151 m v oblasti Contrada Trinità na juhovýchodnom okraji kostola Trinité;

F. Vrchol tvorený betónovým pilierom osadeným na úrovni studne v nadmorskej výške 200 m, nachádzajúcim sa 275 m východne od starej cesty, ktorá vedie z juhu na Borgo Aquila v lokalite s tým istým názvom. Zhoduje sa s bodom „F“ koncesie „Lippone-Mazara del Vallo“;

G. Vrchol tvorený betónovým pilierom osadeným na západnom okraji Case Aquila, v nadmorskej výške 134 m v lokalite s tým istým názvom. Zhoduje sa s vrcholom „G“ koncesie „Lippone-Mazara del Vallo“.

Piliere zodpovedajúce vrcholom „F“ a „G“ majú tvar hranola so štvorcovou základňou s dĺžkou hrany 20 cm a na vrchole sú zakončené ihlanovitými plochami, ktoré vznikajú skosením vodorovných hrán hranolu. Každý malý pilier má na zvislej strane vytesané dve skrížené kladivá a písmená „C.M.“ a na protiľahlej strane písmeno zodpovedajúce vrcholom „F“ a „G“.

Zemepisné súradnice

Vrchol Severná zemepisná šírka Východná zemepisná dĺžka (M. Mario) A 37°57′05,01″ 00°14′43,79″ B 37°58′07,64″ 00°31′50,97″ C 37°46′24,84″ 00°32′34,14″ D 37°40′59,76″ 00°25′46,21″ E 37°41′07,85″ 00°18′08,96″ F 37°44′40,50″ 00°17′07,60″ G 37°45′41,20″ 00°16′23,50″

Zúčastnené strany môžu predložiť žiadosť o vydanie povolenia pre túto oblasť do 90 dní odo dňa uverejnenia tohto oznámenia v Úradnom vestníku Európskych spoločenstiev. Žiadosti prijaté po tomto dátume sa budú považovať za neprijateľné. Rozhodnutie o udelení povolenia na prieskum sa vydá do šiestich mesiacov od dátumu uzávierky na predkladanie prípadných žiadostí konkurenčných subjektov. V súlade s článkom 5 ods. 1 smernice 94/22/ES oznamujeme tiež, že kritériá, na základe ktorých sa vydávajú povolenia na vyhľadávanie, prieskum, ťažbu už boli uverejnené v Úradnom vestníku Európskych spoločenstiev C 396 z 19. decembra 1998 s odkazom na ustanovenia zákonného výnosu prezidenta republiky č. 625 z 25. novembra 1996 (uverejnený v Úradnom vestníku Talianskej republiky č. 293 zo 14. decembra 1996), ktorým sa vykonáva a uplatňuje uvedená smernica v rámci talianskeho právneho systému, a boli spresnené v už uvedenom sicílskom regionálnom zákone č. 14 z 3. júla 2000, uverejnenom v Úradnom vestníku regiónu Sicílie č. 32 zo 7. júla 2000.

Podmienky a požiadavky týkajúce sa výkonu alebo ukončenia činnosti sú ustanovené v uvedenom regionálnom sicílskom zákone č. 14 z 3. júla 2000 a v štandardných špecifikáciách (disciplinare tipo) prijatých vyhláškami č. 91 z 30. októbra 2003 a č. 88 z 20. októbra 2004 riaditeľa odboru priemyslu a uverejnené v Úradnom vestníku regiónu Sicílie č. 49, časť I zo 14. novembra 2003 a č. 46, časť I z 5. novembra 2004.

Dokumentácia k žiadosti je uložená na Regionálnom úrade pre uhľovodíky a geotermálnu energiu Regionálneho oddelenia banského priemyslu (l’Ufficio Regionale per gli Idrocarburi e la Geotermial’Ufficio Regionale per gli Idrocarburi e la Geotermiadel Dipartimento del Corpo Regionale delle Miniere) na adrese Via Ugo La Malfa no 101 c.a.p. 90146 Palermo, Italia, kde do nej môžu nahliadnuť zúčastnené strany.